«Քայլ արա» շարժման ճշգրիտ բնութագրությունն ամբողջական չի լինի, եթե անտեսվի արտաքին կողմը։ Եւ այստեղ մեզ բոլորիս սպասվում է անչափ մեծ և ոչ այնքան հաճելի անակնկալ։ Մոտ ժամանակներս համաշխարհային հանրությունը կարձանագրի, որ Հայաստանում տեղի է ունեցել առաջին հակագլոբալիստական հեղափոխությունը։ Ոչ ավել, ոչ պակաս։ Սա ահռելի մարտահրավեր է մի փոքր ժողովրդի համար, որի միասնական պայքարը շաբաթներ շարունակ համառորեն խուսափում էր աշխարհքաղաքական պիտակավորումներից։ Պարադոքսն այն է, որ ակնկալելով սպառնալիք հյուսիսային գերտերությունից, մենք այսօր մոտ ենք գլորվելու նրա իսկ խրամատը մեր ցանկություններից և կամքից անկախ։ Կարծում եմ ոչ մի տեսակ պատրանք չի կարող լինել, թե ինչ վտանգներ կբերի մեր մասնակցությունը այսօրինակ աշխարհքաղաքական խաղերում։